**Р А Й О Н Н А И З Б И Р А Т Е Л Н А К О М И С И Я Р У С Е**

**ПРОТОКОЛ № 9а**

от проведено заседание на РИК Русе

Днес, 11.06.2021 г., в зала № 2 на Община Русе се проведе заседание на РИК - Русе.

Заседанието бе открито в 13.30 часа от Председателя на РИК - Милена Хинкова.

Присъстват: Председателят на РИК - Милена Хинкова, Ина Райчева – Цонева - зам.-председател, Стефан Донев - член, Борислав Жечев-член, Дилян Николов-член, Екатерина Заякова - член, Миглена Ангелова - член, Станимир Бояджиев - член, Шейнур Еюб - зам.-председател, Ангел Стефанов – член, Елиз Халил – член.

Отсъстващи: Анелия Петрова - секретар и Стефан Бонев - член,

Налице е необходимия кворум за провеждане на заседание.

Протоколът се води от Петя Христова.

**ДНЕВЕН РЕД:**

1. Разглеждане на жалба

По т. 1 г-жа Хинкова представи проект на решение, както следва:

В РИК-Русе е постъпил сигнал с вх. № 66/11.06.2021 г. по описа на РИК-Русе от Сунай Сабриев, в който се твърди, че има разположени агитационни материали на кръстовището на „Олимп“ на Венцислав Атанасов Ангелов - кандидат за народен представител от ПП “Свобода“, в които материали има текст относно COVID-19 и агитация за бюлетина №2.

РИК – Русе, след извършена проверка на място констатира, че посочените като агитационни материали са поставени освен на посоченото място и на кръстовището на бул. Липник, както и на други места в гр.Русе, в нарушение на разпоредбите на чл. 183, ал. 3 и ал. 4 от ИК, тъй като са поставени на нерегламентирани места и застрашават живота и здравето на гражданите. Със Заповед № РД 01-1454/02.06.2021 на Община Русе са определени местата за поставяне на агитационни материали на територията на Община Русе. Същите възпрепятстват възможността на гражданите да наблюдават уличното платно при пресичане.

РИК – Русе счита, че посочените в жалбата агитационни материали са в нарушение на чл.183 ал. 3 ал. 4 от ИК и следва да бъдат премахнати от кмета на Община Русе.

Установява извършено нарушение по чл. 183 ал. 3 и ал. 4 от ИК относно агитационни материали поставени на кръстовището на „Олимп“, бул. „Липник“ и бул. „Цар Освободител“ и на други места в гр. Русе, поставени от Венцислав Атанасов Ангелов - кандидат за народен представител от партия ПП “Свобода“.

Указва на кмета на Община Русе да премахне агитационните материали, неотговарящи на изискванията на чл. 183 ал. 3 и ал. 4 от ИК, поставени от ПП „Българско национално обединение“ на територията на гр. Русе, в нарушение на чл. 183 ал. 3 и ал. 4 ИК.

Копие от настоящото решение да се изпрати на Кмета на Община Русе за премахване на агитационните материали на кандидата за народен представител от ПП “Свобода“, поставени в нарушение на ИК.

Гласували: „ЗА“ всички присъствали членове на РИК.

Против – няма

**Решение № 37 бе прието.**

С това беше изчерпан дневният ред и заседанието беше закрито в 13.40 ч.

**ПРЕДСЕДАТЕЛ:**

**Милена Хинкова**

**ЗА СЕКРЕТАР:**

**Шейнур Еюб**